open-index/open-wikipedia-markdown huggingface dataset:
Sognsvannsbekken

**Sognsvannsbekken** er ei elv i Oslo. Den starter som Pinabekken, som renner ut fra Store Åklungen. Bekken tar opp flere mindre bekker fra vest og munner ut i Sognsvann fra nordvest. Herfra fortsetter den som Sognsvannsbekken, og renner sørover gjennom strøkene Gaustad og Vinderen. Ved Frøen løper den sammen med Gaustadbekken, og etter samløpet kalles den Frognerelva.

Nord for Ring 3 er Sognsvannsbekken grensen mellom Bydel Nordre Aker og Bydel Vestre Aker. Mellom Ring 3 i nord og Rasmus Winderens vei i sør er den grensen mellom strøkene Vinderen i vest og Gaustadbekkdalen i øst.
Hvervodden

**Hvervodden** er en odde sør på Veierland i Færder kommune. Den utgjør et friområde og har en badeplass med svaberg. Øst for stranda ligger bukta Krikakilen, mens Tangenkilen ligger på vestsida. Fra Hvervodden er det utsyn mot Pikeskjær, Hui, Lindholmen og Stauper.

## Eksterne lenker
* Hvervodden hos Oslofjorden.com
Olive

**Olive** er et engelsk kvinnenavn som betyr «oliven».

## Etymologi
*Olive* er dannet av engelske *olive*, «oliven», som igjen har opprinnelse i latinske *oliva*.

## Utbredelse
*Olive* var et vanlig navn i England fra begynnelsen av 1900-tallet til 1930-årene.

*Olive* var et populært navn i USA på begynnelsen av 1800-tallet.

|}

## Kjente personer med navnet
Personene i listen er ordnet kronologisk etter fødselsår.
*Olive Fremstad (1871&ndash;1951), svensk-amerikansk operasanger
*Olive Thomas (1894&ndash;1920), amerikansk skuespiller
*Olive McKean (1915&ndash;2006), amerikansk svømmer
*Olive Lembe di Sita (født 1976), kongolesisk førstedame
*Olive Loughnane (født 1976), boliviansk-irsk kappgjenger

## Annen bruk av navnet
**[[Olive Kitteridge]]*, amerikansk TV-serie fra 2014 basert på romanen med samme navn av Elizabeth Strout.
**Olive Oyl*, engelske navnet for *Olivia* på kjæresten til tegneseriefiguren *[[Skipper'n]]*.

## Referanser


## Eksterne lenker
Editorial Universidad de Costa Rica

**Editorial Universidad de Costa Rica** er et costaricansk forlag som tilhører Universidad de Costa Rica. Det ble etablert i 1977. Siden den gang har forlaget utgitt over 1400 titler innen både fag- og skjønnlitteratur. Det publiserer også en rekke akademiske tidsskrifter.

## Eksterne lenker
*
Eunotinae

* 

**Eunotinae** er en gruppe som hører til i familien Pteromalidae blant parasittvepsene. 
 
## Utseende
Ganske små (gjerne 1-2 millimeter), tettbygde snyltevepser. Kroppen er kort og bred, gul til svart, vanligvis uten metallglans. Vingene er korte og brede, med årer bare langs forvingens forkant.

## Levevis
Gruppen er parasitoider som lever i galler dannet av gallvepser eller gallmygg.

## Utbredelse
Gruppen er representert i alle verdensdeler, med flest slekter i Australia.

## Systematisk inndeling
Inndelingen følfer 

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Pteromalidae
****** underfamilien **Eunotinae** – 84 arter, 17 i Europa. Arter i Europa:
******* stammen Calyconotiscini Narendram & Saleem, 2012
******** slekten *[[Calyconotiscus]]* Narendram, Saleem & Nasser, 2012 
******* stammen Eriaporini
******** slekten *[[Eunotiscus]]* Compére, 1928
******** slekten *[[Promuscidea]]* Girault, 1917
******* stammen Eunotini Ghesquiére
******** slekten *[[Cephaleta]]* Motschulsky, 1859
******** slekten *[[Epicopterus]]* Westwood, 1833 - 2 arter i Europa
******** slekten *[[Eunotus]]* Walker, 1834 - 9 arter i Europa
******** slekten *[[Mesopeltita]]* 
******** slekten *[[Scutellista]]* Motschulsky, 1859 - 5 arter i Europa
******* stammen Idioporini La Salle & Polaszek, 1997
******** slekten *[[Idioporus]]* La Salle & Polaszek, 1997
******* stammen Moranilini Bouček
******** slekten *[[Amoturella]]* Girault, 1913
******** slekten *[[Aphobetus]]* Howard, 1896
******** slekten *[[Australeunotus]]* Girault, 1922
******** slekten *[[Australurios]]* Girault, 1926
******** slekten *[[Eunotomyiia]]* Girault, 1922
******** slekten *[[Globonila]]* Bouček, 1988
******** slekten *[[Hirtonila]]* Bouček, 1988
******** slekten *[[Ismaya]]* 
******** slekten *[[Kneva]]* Bouček, 1988
******** slekten *[[Moranila]]* Cameron, 1883 - én art i Europa
******** slekten *[[Ophelosia]]* Riley, 1890
******** slekten *[[Strionila]]* 
******** slekten *[[Tomicobiella]]* Girault, 1915
******** slekten *[[Tomicobomorpha]]* Girault, 1915
******* stammen Tomocerodini Bouček
******** slekten *[[Tomocerodes]]*
******* usikker plassering
******** slekten *[[Cavitas]]* Xiao & Huang, 2001
******** slekten *[[Mnoonema]]*

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/pteromalidae1.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* van Noort, S. (uten dato) WaspWeb- Eunotine weasps of the Afrotropical Region http://www.waspweb.org/Chalcidoidea/Pteromalidae/Eunotinae/index.htm

## Eksterne lenker
* Bilde av ''Scutellista'' sp.
* Bilde av ''Eunotus'' sp.
*
Ian

**Ian** er et skotsk og engelsk mannsnavn dannet av *John*, som har hebraisk opprinnels og betyr «Gud er nådig».

## Etymologi
*Ian* er en skotsk og irsk form av *[[John]]*, en engelsk kortform av *[[Johannes (navn)|Johannes]]*, som via greske *Ioannes* (Ἰωάννης) kommer fra hebraiske *Yochanan* og betyr «Gud er nådig».

## Utbredelse
*Ian* var et vanlig navn i England fra 1940-årene til 1980-årene.

|}

## Kjente personer med navnet
Personene i listen er ordnet kronologisk etter fødselsår.
*Ian Fleming (1908&ndash;1964), britisk forfatter
*Ian Hunter (født 1939), britisk musiker
*Ian Anderson (født 1947), britisk fløytist i Jethro Tull
*Ian McEwan (født 1948), engelsk forfatter
*Ian Paice (født 1948), engelsk trommeslager
*Ian Buruma (født 1951), nederlandsk skribent
*Ian Rankin (født 1960), skotsk forfatter
*Ian Rush (født 1961), walisisk fotballspiller
*Ian Bostridge (født 1964), britisk sanger
*Ian Pace (født 1968), britisk musiker
*Ian Somerhalder (født 1978), amerikansk skuespiller

## Referanser


## Eksterne lenker
Spalangiinae

* 

**Spalangiinae** er en gruppe som hører til i familien Pteromalidae blant parasittvepsene. 
 
## Utseende
Små, svarte eller mørkbrune snyltevepser uten metallisk glans. Antennene er festet langt fra hverandre ved hodets forkant, rett over hver mandibel (overkjeve). Antennene er 10-leddete.

## Levevis
Gruppen er parasitoider. De fleste snylter på pupper av tovinger, sjeldnere kan de være hyperparasitoider og snykte på andre snyltevepser som i sin tur snylter på tovingepupper, eller på snyltefluer (Tachinidae) som snylter på andre insektgrupper.

## Utbredelse
Gruppen forekommer i alle verdensdeler.

## Systematisk inndeling
Inndelingen følger 

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Pteromalidae
****** underfamilien **Spalangiinae** – 52 arter, 17 i Europa. Arter i Europa:
******* slekten *[[Playaspalangia]]* Yoshimoto, 1976
******* slekten *[[Spalangia]]* Latreille, 1805 - 17 arter i Europa, i Norge :
******** *[[Spalangia cameroni]]* Perkins, 1910
******** *[[Spalangia erythromera]]* Förster, 1850 
******** *[[Spalangia fuscipes]]* Nees, 1834 
******** *[[Spalangia nigra]]* Latreille, 1805 
******** *[[Spalangia nigripes]]* Curtis, 1839

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/pteromalidae1.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
Johannes II Komnenos

**Johannes II Komnenos** (gresk: Ἰωάννης Β’ Κομνηνός; født 3. september 1087 i Konstantinopel, død 8. april 1143 i Taurusfjellene) var østromersk (bysantinsk) keiser fra 1118 til 1143.

## Liv og virke
### Bakgrunn
Johannes II Kommenos eldste var sønn av keiser Alexios I Komnenos og Irene Dukaina. Han tilhørte slekten Komnenos, den lengst regjerende av alle de bysantinske herskerfamilier. Han ble også kalt «Kaloioannes» (Johannes den edle, eller Johannes den skjønne).

### Keiser
Hankom til makten via en intrige der han i samråd med sin døende far uventet lot seg krone og kom dermed sin søster Anna Komnena og hennes mann Nikephoros Bryennios i forkjøpet. 

Johannes ble høyt verdsatt av sine undersåtter og også i utlandet for sin dugelighet, seriøsitet og karakterfasthet. Han førte en ganske vellykket finanspolitikk.

Johannes fortsatte sin fars anstrengelser for å utvide riket på nabostatenes bekostning, og han klarte å erobre ytterligere områder fra seldsjukkertyrkerne i Anatolia. Med dette ble de seldsjukkiske landevinninger etter slaget ved Manzikert i Lilleasia delvis reversert slik at østgrensen ble sikret. Også andre fremstøt lyktes ham: Det lyktes det ham å reetablere bysantinsk overhøyhet over kongeriket Lillearmenia i Kilikia (1137) og tilsvarende myndighet over korsfarerrikene fyrstedømmet Antiokia (1137) og grevskapet Edessa. Dette forøket hans rikes prestisje vesentlig. Han forsøkte til og med å rykke frem mot araberne i Syria, men hans overraskelsesangrep på Aleppo slo feil, fordi noen hadde klart å advare innbyggerne. 

På annet hold ble riket truet av angripende petsjeneger, ungarere og et serbisk opprør, men keiseren han klarte ved militære fremganger å beholde de bysantinske territorier på storparten av Balkan. En trofast støtte hadde han i sin barndomsvenn, tyrkeren Johannes Axouch som var øverstkommanderende for hæren («*mégas doméstikos*»).
Mot normannernes kong Roger II av Sicilia søkte han støtte ved forhandlinger med den tyske keisermakt. Han arrangerte seg med de tyske herskerne Lothar III og Konrad III - ved Thessalonikitraktaten allierte de seg og keiser Johannes lovet å støtte dem finansielt.

Hans eneste alvorlige tilbakeslag led han mot Republikken Venezia. Deres sjømakt var blitt dominerende etter at den bysantinske flåte brøt sammen på 1000-tallet, og Bysants måtte så forholde seg til venetianernes interesser i mangt og meget. Hans forsøk på å redusere venetianernes mangfoldige privilegier i riket, som var med på å svekke og på lengre sikt ødelegge Bysants' økonomiske grunnlag, endte med forsmedelse etter av Venezia hadde plyndret en rekke bysantinske havner.

Under en jakt på villsvin i Taurusfjellene pådro han seg blodforgiftning av et pilsår, og dette døde han av. Han rakk imidlertid å sikre tronfølgen ved at han fikk innsatt sin fjerde sønn, Manuel I Komnenos som keiser. De to eldste sønnene Alexios Komnenos Porphyrogennetos og Andronikos var allerede avgått ved døden mens tredjemann, Isaak ble forbigått i tronfølgen.

## Referanser
Eileen

**Eileen** er et engelsk kvinnenavn med irsk opprinnelse. En navnebærer er den britiske skuespilleren og manusforfatteren Eileen Atkins, som har vunnet både BAFTA og Emmy, og har jobbet med blant annet *Cranford*, *The Crown* og *Gosford Park*.

## Etymologi
*Eileen* har opprinnelse som en engelsk skrivemåte av det irske navnet *Eibhlin*, som er en irsk form av *[[Aveline]]*, *[[Evelyn]]*, *[[Helen]]* og *[[Emeline]]*.

## Utbredelse
*Eileen* var et vanlig navn i England fra 1910- til 1940-årene.

|}

## Kjente personer med navnet

Personene i listen er ordnet kronologisk etter fødselsår.
* Eileen Gray (1878–1976), irsk arkitekt og møbeldesigner
* Eileen Sedgwick (1898–1991), amerikansk skuespiller
* Eileen Joyce (1908–1991), australsk konsertpianist
* Eileen Heckart (1919–2001), amerikansk skuespiller
* Eileen Chang (1920–1995), kinesisk-amerikansk forfatter og feminist
* Eileen Farrell (1920–2002), amerikansk operasanger
* Eileen Ford (1922–2014), amerikansk modellagent og grunnlegger av Ford Models
* Eileen Brennan (1932–2013), amerikansk skuespiller
* Eileen Atkins (født 1934), britisk skuespiller og manusforfatter
* Eileen Myles (født 1949), amerikansk dikter og forfatter
* Eileen Fisher (født 1950), amerikansk klesdesigner
* Eileen Collins (født 1956), amerikansk astronaut og den første kvinnen til å kommandere en romferd
* Eileen Davidson (født 1959), amerikansk skuespiller kjent fra såpeoperaer
* Eileen Torp (født 1992), norsk skytter
* Eileen Gu (født 2003), kinesisk-amerikansk freestyle-skiløper og OL-gullvinner
* Eileen Burbidge, engelsk forretningskvinne

## Referanser


## Eksterne lenker
Afrikamesterskapet i friidrett 2014 – 100 meter menn

Øvelsen **100 meter menn** ved **[[Afrikamesterskapet i friidrett 2014]]** ble avholdt den 10.–11. august på Stade de Marrakech.

## Resultater
### Forsøksheat
Kvalifisering: De tre første i hvert heat (Q) og de tre raskeste ellers (q) kvalifiserte seg til semifinalene.

Vind: Heat 1: -0,3&nbsp;m/s, Heat 2: -0,6&nbsp;m/s, Heat 3: -0,7&nbsp;m/s, Heat 4: -1,1&nbsp;m/s, Heat 5: -0,4&nbsp;m/s, Heat 6: -1,3&nbsp;m/s, Heat 7: +0,6&nbsp;m/s

### Semifinaler
Kvalifisering: De to første i hver semifinale (Q) og de to raskeste ellers (q) kvalifiserte seg til finalen.

Vind: Heat 1: -1,2&nbsp;m/s, Heat 2: +1,6&nbsp;m/s, Heat 3: -0,2&nbsp;m/s

### Finale
Vind: +0,4&nbsp;m/s

## Referanser
Colotrechninae

* 

**Colotrechninae** er en gruppe som hører til i familien Pteromalidae blant parasittvepsene. 
 
## Utseende

## Levevis
Gruppen er parasitoider son snylter på biller og fluer.

## Utbredelse
Gruppen forekommer i alle verdensdeler.

## Systematisk inndeling
Inndelingen følger 

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Pteromalidae
****** underfamilien **Colotrechninae** Thomson, 1876 – 41 arter,  2 i Europa. Arter i Europa:
******* stammen Amerostenini Bouček, 1988
******** slekten *[[Amerostenus]]* Girault, 1913
******** slekten *[[Errolia]]* Bouček, 1988
******** slekten *[[Glorimontana]]* Bouček, 1988
******** slekten *[[Omphalodipara]]* Girault, 1923
******* stammen Colotrechnini
******** slekten *[[Bofuria]]* Hedqvist, 1978
******** slekten *[[Bomburia]]* Hedqvist, 1978
******** slekten *[[Cameronella]]* Dalla Torre, 1897
******** slekten *[[Colotrechnus]]* Thomson, 1878 - to arter i Europa
******** slekten *[[Dipachystigma]]* Crawford, 1911
******** slekten *[[Dvalinia]]* Hedqvist, 1977
******** slekten *[[Elachertodomyia]]* Girault, 1917
******** slekten *[[Pachyneuronella]]* Girault, 1913
******** slekten *[[Uriellopteromalus]]* Girault, 1915
******* stammen Divnini Bouček, 1988
******** slekten *[[Divna]]* Bouček, 1988
******* stammen Hetreulophini
******** slekten *[[Hetreulophus]]* Girault, 1915
******** slekten *[[Zeala]]* Bouček, 1988
******* stammen Uzkini Bouček, 1988
******** slekten *[[Uzka]]* Bouček, 1988
******* usikker plassering
******** slekten *[[Baridobius]]* Heydon, 1994
******** slekten *[[Podivna]]* Bouček, 1993

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/pteromalidae1.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm
* van Noort, S. (uten dato) WaspWeb - Colotrechinae https://web.archive.org/web/20150925102537/http://www.waspweb.org/Chalcidoidea/Pteromalidae/Colotrechinae/index.htm

## Eksterne lenker
*
Xange

**eZeY**, tidligere kalt **Open Xange**, **Xange**, **Simplis** og **Vixta**, er en Linux-distribusjon som er basert på Fedora. Den er modellert som en erstatning for Microsoft Windows og benytter Wine som et program som gjør det mulig å kjøre Windows-programmer.

Første versjon ble lansert i 2008.'

## Eksterne lenker
*
Autorisering

**Autorisering** vil innenfor IT-området si å spesifisere tilgangsrettigheter for brukere, roller og prosesser. Dette skjer i konfigureringsfasen for et identitets- og tilgangshåndteringssystem.

## Referanser
Ismael Moreno Coto

**Ismael Moreno Coto** (født 1958), kjent som **Padre Melo**, er en honduransk prest, radioaktivist og menneskerettighetsforkjemper som i 2015 ble tildelt Raftoprisen «for hans forsvar av ytringsfrihet i et av de mest voldelige landene i verden».

## Referanser
Roar Bjorg

**Roar Bjorg** (født 18. september 1912 i Oslo, død 21. desember 1984 i Bleiken) var en norsk billedhogger og gullsmed. Sammen med kona dreiv han gullsmedbutikk i Oslo. Som billedhogger utførte han blant annet en minnestein over falne norske flygere på North Weald ved London (1952) og hovedverket «Nordahl Grieg-monumentet» ved Den Nationale Scene i Bergen (1954–1957).

File:North Weald Memorial - geograph.org.uk - 268896.jpg|RAFs krigsminnesmerke ved flyplassen North Weald der den norske 331-skvadronen var stasjonert under krigen. I midten er det norske minnesmerket med relieff av Bjorg.
File:Den Nationale Scene Bergen, Norway 2015-09-21 Nordahl Grieg.jpg|Monumentet over Nordahl Grieg er Roar Bjorgs hovedverk. Det ble avduket ved Den Nationale Scene i Bergen i 1957.


## Referanser
Qubes OS

**Qubes OS** er en Linux-distribusjon som er basert på Fedora. Formålet er å sørge for sikkerhet. Virtualisering besørges av den mikrokjerne-baserte programvaren Xen, og brukermiljøene kan bygge på Fedora, Debian, Microsoft Windows og andre operativsystemer.

Første versjon ble lansert 3. september 2012. Siste versjon er 4.3.0 som ble lansert 21. desember 2025.

## Referanser


## Eksterne lenker
*
VM i landeveissykling 2000

**VM i landeveissykling 2000** ble arrangert i Plouay, Frankrike i perioden 9. til 15. oktober. På programmet stod landeveis- og temporitt for menn, kvinner og juniorer av begge kjønn samt for menn i U23-klassen.

## Menn

;Landeveisritt – 15. oktober, 268,9 km

;Temporitt – 12. oktober, 47,6 km

## Menn, U23

;Landeveisritt – 13. oktober, 169,8 km

;Temporitt – 10. oktober, 35,2 km

## Kvinner

;Landeveisritt – 14. oktober, 127,4 km

;Temporitt – 11. oktober, 24,5 km

## Menn, junior

;Landeveisritt – 14. oktober, 127,4 km 

;Temporitt – 11. oktober, 24,5 km

## Kvinner, junior

;Landeveisritt – 13. oktober, 70,8 km

;Temporitt – 10. oktober, 16,1 km

## Medaljestatistikk

## Referanser


## Eksterne lenker
* Samleside hos CyclingNews
Network Security Toolkit

**Network Security Toolkit** er en Linux-distribusjon som er basert på Fedora. Det er en Live CD som sørger for sikkerhet og tilbyr rutinesikkerhet, diagnostisering og overvåking over datanett og virtuelle maskiner.

Første versjon ble lansert i 2003. Siste versjon er 20-6535, og ble lansert 9. februar 2015.
## Eksterne lenker
*
Anna Stina Næss

**Anna Stina Næss** (født 1974) er en norsk keramiker.

Som keramiker er hun kjent for sine gjennomsiktige, skjøre arbeider i keramikk og porselen - ofte dekorert med en karakterisk strek i emalje. Næss har også arbeidet som rektor ved Kragerø kunstskole (2012-2014)  og vært festivalleder ved Villvin kunsthåndverkmarked (2007-2009).

I årene 1998-2001 tok hun utdannelse som keramiker ved University of Wolverhampton, School of Art and Design, i England. I England mottok hun priser for sitt arbeid, blant annet som vinner av *Student Maker’s category* på Bilston Craft Gallery (2001) og *Craftline Awards for Excellence in Ceramics* samme år. 

Hun har hatt flere utstillinger i inn- og utland, og er innkjøpt blant annet av Norges ambassade i London (2003), Norges Turistråd (2002), The National Trust i England (2002) og Head of Arts and Museums, Wolverhampton (2001). I 2004 ble hun, som eneste norske kunstner, invitert til å stille ut på Victoria and Albert Museums årlige utstilling for internasjonal kunsthåndverk.

I 2003 mottok Næss Hordaland fylkes kunstnarstipend. Hun har også mottatt stipend fra Utenriksdepartementet i 2001 og 2002.

Anna Stina Næss var medlem av Norske kunsthåndverkere (NK) og Destinction Licentiateship of Society of Designer Craftsmen i Storbritannia.

## Referanser
Mekseb Debesay

**Mekseb Debesay** (født 6. juni 1991) er en eritreisk syklist. 

I sesongen 2013/2014 vant han Afrikatouren i landeveissykling, og i 2014 fikk han også utmerkelsen årets afrikanske syklist.

Debesay kommer fra en familie med syklister. Broren Ferekalsi syklet for det sørafrikanske prokontinentallaget MTN-Qhubeka i sesongene 2012-2014, søsteren Mossanna vant det nasjonale mesterskapet på landevei og i tempo i 2015, og broren Kindishih for det eritreiske landslaget.

## Meritter

;2011
:5. etappe - Giro di Eritrea
;2012
:5. etappe - Giro di Eritrea
;2013
:1. etappe - Fenkel Northern Redsea
:Sammenlagtvinner - Giro di Eritrea
;2014
:4. etappe - Tour d’Algérie
:Sammenlagtvinner - Tour d’Algérie   
:3. etappe - Tour international de Setif
:4. etappe - GP Chantal Biya
:Sammenlagtvinner - GP Chantal Biya
:1. etappe - Tour de Rwanda
:6. etappe - Tour de Rwanda
:Sammenlagtvinner - Afrikatouren i landeveissykling
;2015
:Afrikansk mester i lagtempo 
:1. etappe - Tour de Blida International
:Sammenlagtvinner - Tour de Blida International
:Critérium International de Sétif
:3. etappe - Tour international de Setif 

## Referanser


## Eksterne lenker
*
EnGarde Secure Linux

**EnGarde Secure Linux** er en tidligere Linux-distribusjon for tjener, som var basert på Fedora. Det ble utviklet av Guardian Digital og inkorporerte programvareverktøy som e-post-programmet Postfix, DNS-programmet BIND og webhosting-programmet LAMP, blant andre. Siden 2005 var SELinux inkorporert som standard. Operativsystemet hadde også programmer som brannmur, anti-virus program og nettverks overvåking innebygd som standard. 

Siste versjon var 3.0.22, og ble lansert i desember 2008.

## Referanser
MythDora

**MythDora** er en Linux-distribusjon som var basert på Fedora og MythTV. Siden 2009 fulgte versjonsnumrene Fedoras versjon etterfulgt av MythTVs versjon. For eksempel brukte versjon 12.23 versjon 12 av Fedora og MythTV 0.23. Siden versjon 10.21 hadde den Live CD support.

Utviklingen av operativsystemet opphørte i 2011.

## Referanser
Sheila

**Sheila** er et engelsk kvinnenavn dannet av *Síle*, den irske formen av *Cecilie*. Navnet betyr «blind».

## Etymologi
*Sheila* er en engelsk form av *Síle*, som er en irsk form av det romerske kvinnenavnet *Caecilia*. Dette er en feminin form av *Caecilius*, som er dannet av latinske *caecus*, «blind».

## Utbredelse
*Sheila* var et populært navn i England fra 1920- til 1950-årene.

*Sheila* var et populært navn i USA i 1960-årene.

|}

## Kjente personer med navnet
Personene i listen er ordnet kronologisk etter fødselsår.
*Sheila Jordan (født 1928), amerikansk sanger
*Sheila Kitzinger (1929&ndash;2015), britisk aktivist
*Sheila Young-Ochowicz (født 1950), amerikansk skøyteløper og syklist
*Sheila E. (født 1957), amerikansk sanger
*Sheila Barth Sahl (født 1975), norsk sjakkspiller
*Sheila Heti (født 1976), canadisk forfatter
*Sheila Nirenberg, amerikansk nevrolog
*Sheila Simmenes, norsk sanger
*Sheila van den Bulk, norsk fotballspiller

## Referanser


## Eksterne lenker
NTNU-kunstner

**NTNU-kunstner** var en ærestittel som, mellom 2011 og 2019, ble tildelt en av kunstnerne som ble antatt til den årlige, juryerte Trøndelagsutstillingen. Utstillingen arrangeres av Trøndelag Bildende Kunstnere (TBK) og administreres av Trøndelag Senter for Samtidskunst (TSSK). Fra og med høsten 2019 er ordningen erstattet med tildeling av NTNU Kunstpris. Den første kunstneren som mottok denne prisen var Jens Stegger Ledaal. 

Kunstneren ble utnevnt av en komité som bestod av juryen for Trøndelagsutstillingen og representanter for to av enhetene ved Norges teknisk-naturvitenskapelige universitet (NTNU): Kunstakademiet i Trondheim og NTNU Kommunikasjonsavdelingen.

Samarbeidsavtalen mellom Trøndelagsutstillingen og NTNU var et ledd i NTNUs satsing på samarbeid med ulike kunst- og kulturaktører i Trondheim.

Kunstneren mottok et stipend fra NTNU og et diplom. Stipendet var (pr. 2015) på kr. 20 000. «Virketiden» var 12 måneder fra utnevnelsen fant sted. NTNU-kunstneren fikk da mulighet til å gjøre ulike prosjekter for, og i samarbeid med, NTNU. Levering av et nummerert grafisk trykk til årets doktorgradsdiplomer er et eksempel på dette samarbeidet.

Offentliggjøringen av NTNU-kunstneren skjedde under åpningen av Trøndelagsutstillingen. Fra og med 2019 kalles prisen NTNU Kunstpris.

**Oversikt over NTNU-kunstnerne:**

* 2011–2012 Per Formo
* 2012–2013 Tore Reisch
* 2013–2014 Karianne Stensland
* 2014–2015 Lisa Stålspets
* 2015–2016 Linn Halvorsrød
* 2016–2017 Sabina Jacobsson
* 2017–2018 Helene Kjær
*2018–2019 Yanir Shani

## Referanser


## Eksterne lenker
* Trøndelagsutstillingen 2015. Om NTNU-kunstnerordningen (Besøkt 24. september 2015)
* NTNUs omtale av samarbeidet med Trøndelagsutstillingen og NTNU-kunstnerne
Junípero Serra

**Junípero Serra Ferrer** (Petra, Balearene, 24. november 1713, død 28. august 1784) var en spansk fransiskansk prest.

Han tok ordensnavnet *Junípero* etter en av de første som sluttet seg til Frans av Assisi, Guds tjener Fra Ginepro (bror Junipero) (ca 1190-1258), i beundring for hans enkelhet.

Han er særlig kjent for å la grunnlagt ni misjonsstasjoner i California under sitt misjonsarbeid blant indianerne. Disse utviklet seg til større byer, blant andre San Francisco og San Diego som den gang var en del av Alta California i provinsen Las Californias i Ny-Spania. Han innledet sitt virke i San Diego 16. juli 1769, og etablerte sitt hovedkvarter først ved Monterey, men flyttet snart noe sørover og etablerte misjonsstasjonen Mission San Carlos Borromeo de Carmelo i dagens Carmel-by-the-Sea.

Misjonsstasjonene hadde som viktigste mål å bringe den katolske tro til den amerikanske urbefolkningen i området. I tillegg skulle de bidra med å integrere de omvendte til det spanske samfunnet og sette dem i stand til å ta eierskap og ivaretakelse av deres egne områder. Som leder av fransiskanerordenen i California måtte Serra forholde seg også til de verdslige myndighetene i Mexico by og lokale militære kommandanter, i tillegg til de kirkelige myndighetene.

Serra ble saligkåret av pave Johannes Paul II 25. september 1988, og helligkåret av pave Frans 23. september 2015, i en seremoni i Den ubesmittede unnfangelsens nasjonalhelligdom i Washington, D.C., under pavens første besøk til USA, og dette var første gangen en helligkåringseremoni ble holdt i USA. Den hellige stols erklæring av Serra som helgen var kontroversiell blant noen av den amerikanske urbefolkningen som kritiserte Serras behandling av deres forfedre og forbant ham med undertrykkelsen av deres kultur.

## Referanser


## Eksterne lenker
*
Balafon

**Balafon** er et afrikansk instrument. Det er en xylofon-lignende perkusjonsidiofon.
Det spilles bl.a. av musikere som Mory Kanté og Rokia Traoré.
Linpus Linux

**Linpus Linux** er en Linux-distribusjon som er basert på Fedora. Den blir utviklet av det Taiwanske firmaet Linpus Technologies Inc., med støtte for det asiatiske marked, med full Unicode-støtte for kinesiske og japanske språk. En spesiell versjon, **Linpus Lite** er laget for å kjøre på rimelig maskinvare som NettPC-er. Den har både en “enkel modus” for nye brukere, og en konvensjonell “PC-modus” med et Microsoft Windows-lignende grensesnitt.
Ojuba Linux

**Ojuba Linux** var en Linux-distribusjon som er basert på Fedora. Den ble utviklet i Jordan for arabiske talende og inneholdt en del islamske verktøy. Ojuba Linux ble produsert av et arabisk team under ledelse av Muayyad Al-Sa'di.

Siste versjon var versjon 35 fra 6. mars 2014

## Referanser
Afrikamesterskapet i friidrett 2014 – 100 meter kvinner

Øvelsen **100 meter kvinner** ved **[[Afrikamesterskapet i friidrett 2014]]** ble avholdt den 10.–11. august på Stade de Marrakech.

## Resultater
### Forsøksheat
Kvalifisering: De tre første i hvert heat (Q) og de fire raskeste ellers (q) kvalifisert for semifinaler.

Vind: Heat 1: -0,3&nbsp;m/s, Heat 2: -0,2&nbsp;m/s, Heat 3: -0,5&nbsp;m/s, Heat 4: +0,8&nbsp;m/s

### Semifinaler
Kvalifisering: De tre første i hver semifinale (Q) og de to raskeste ellers (q) kvalifisert for finalen.

Vind: Heat 1: -0,3&nbsp;m/s, Heat 2: +1,2&nbsp;m/s

### Finale
Vind: -1,4&nbsp;m/s

## Referanser
Moritz Nachtstern

**Moritz Nachtstern** (født 11. november 1902 i Warszawa, død 11. desember 1969 i Norge) var en norsk typograf. Han var en av de omkring 30 jødene som overlevde deportasjon fra Norge til konsentrasjonsleirer på kontinentet.

Familien flyttet fra Polen til Norge i 1907, han ble værende i Norge mens resten av familien senere flyttet videre til USA. Høsten 1942 vurderte han å flykte til Sverige. 26. oktober 1942 ble han internert og 26. november sendt med DS «Donau» sammen med over 500 andre jøder. Nachtstern ble først sendt til Auschwitz, deretter overført til Sachsenhausen sammen med andre typografer. I Sachsenhausen fikk han og de andre grafikerne i oppdrag å lage falske pundsedler som skulle brukes til å ødelegge Storbritannias økonomi («Operasjon Bernhard»). Da allierte styrker nærmet seg, ble seddelpressen og fangene som arbeidet der, først flyttet til Mauthausen, så til Redl-Zipf.

I mai 1945 ble Nacthstern og medfanger flyttet til konsentrasjonsleiren Ebensee, der vaktholdet raskt gikk i oppløsning og var forsvunnet da amerikanske styrker nådde frem. Han fikk skyss med fly nordover og kom hjem til Norge i juni 1945. Arbeidet som falskmynter reddet trolig livet hans. Etter krigen gikk han tilbake til arbeidet som typograf i Norge.

## Litteratur

* *Falskmyntner i Sachsenhausen – hvordan en norsk jøde overlevde holocaust* av Moritz Nachtstern og Ragnar Arntzen. Spartacus, 2006. 1. utgave Tanum, 1949: *Falskmynter i blokk 19*

## Referanser


## Eksterne lenker
* Moritz Nachtstern hos Lokalhistoriewiki
Marko Škop

**Marko Škop** (født 25. juni 1974) er en slovakisk filmregissør, manusforfatter, dokumentarist og filmprodusent. 
Han studerte ved Comenius University i Bratislava (FiFUK i 1991-1996) og senere ved Academy of Music Arts i Bratislava (VŠMU 1997-2001) .

Han debuterte med dokumentarfilmen *Iné svety * (*Other Worlds*) i år 2006.
I 2015 debuterte Marko Škop med sin første spillefilm, *Eva Nová* . Blant hans mest kjente dokumentarfilmer er *Osadné* og *Iné svety* (*Other Worlds*). 
## Utvalgt filmografi

### Som regissør
### Langfilmer

* *Nech je svetlo* (Let There Be Light) 
* *Eva Nová* (2015)

### Dokumentarfilm
* *Na terapiji* (2013) (TV-serie) (*Therapy*)
* *Osadné* (2009) 
* *Iné svety * (2006) (*Other Worlds*)
* *Slávnosť osamelej palmy* (2005) (*Celebration of a Lonely Palm*)

### Som produsent

* *Eva Nová* (2015) 
* *Zázrak* (2013) (*Miracle*)
* *Novy zivot* (2012) (*New Life of Family Album*)
* *Osadné* (2009)
* *Slepé lásky* (2008) (*Blind Loves*)
* *Iné svety * (2006) (*Other Worlds*)
### Som manusforfatter

* *Eva Nová* (2015) 
* *Osadné* (2009)
* *Iné svety * (2006) (*Other Worlds*)

## Referanser


## Eksterne lenker
* 
* cineuropa.org (engelsk)
* variety.com (engelsk)
* festivalscope.com (engelsk)
* dafilms.com (engelsk)
GNOME Software

**GNOME Software** er GNOMEs front-end til daemonen PackageKit, som i seg selv er front-end til flere pakkesystemer. Den er ment for programvare-installering og oppdatering. Den støtter RPM Package Manager og DEB. Den er skrevet i C og ble introdusert i GNOME 3.10.

GNOME Software gjør bruk av AppData for å presentere programvare.

## Referanser


## Eksterne lenker
*
Håndarbeid (skolefag)

**Håndarbeid** som skolefag er betegnelsen på opplæring i søm, broderi, strikking og andre håndarbeidsteknikker. Håndarbeid var forbeholdt jenter, mens gutter hadde opplæring i sløyd. I 1960 ble håndarbeid slått sammen med sløyd og tegning i faget forming, forløperen til dagens kunst- og håndverksfag.

## Håndarbeid i allmueskolen fra 1848
Frem til 1848 var opplæring i håndarbeid i skole forbeholdt privatskoler, og i Norge vet vi for eksempel at jenter ved privatskolen Kristi Krybbe i Bergen i 1737 lærte søm og binding, mens det i allmueskolene først og fremst var kristendomsundervisning.

Ved byskoleloven i 1848 ble allmueskolens oppgaver utvidet, og skolene i byen fikk anledning til å gi jenter undervisning i håndarbeid. Med Lov om allmueskolene på landet i 1860, ble dette en mulighet for alle skoler. Det var fremdeles opp til den enkelte kommune å bestemme om håndarbeid skulle tilbys, og i 1885 var det kun 10 prosent av skolene som hadde dette tilbudet.

At faget håndarbeid var forbeholdt jenter, mens gutter hadde undervisning i sløyd, henger sammen med at skolen også hadde som oppgave å forberede jenter på de pliktene de skulle ha videre i livet som husmødre.

Fremveksten av håndarbeid som skolefag skjedde parallelt med en økt interesse for husflid, nasjonal kulturell identitet og tradisjonshåndverk - og på grunn av en redsel for at industrialiseringen skulle gjøre at praktiske ferdigheter forsvant.

## Håndarbeid i byskolene fra 1889
Med de nye skolelovene i 1889 ble håndarbeid, sløyd og tegning obligatorisk i byskolene, mens man i landsens skoler måtte tilby minst ett av fagene.

Håndarbeidsfaget var i stor grad basert på Marie Rosings bok *Haandarbeide som skolefag*. I en av de gjeldende læreplanene for faget var det definert at jenter skulle lære «omtenksomhet og nevenyttighet ved bruk av strikketøy, nål og om mulig saks».

## Håndarbeid i Enhetsskolen fra 1936
Med Folkeskolelovene av 1936, og innføringen av en skole hvor alle skulle tilbys den samme undervisningen, ble også faget håndarbeid obligatorisk for alle jenter i skolen. Slik forble det frem til 1960 da faget ble slått sammen med tegning og sløyd til forming.

## Se også
* Sløyd
* Forming
* Kunst og håndverk
* Håndarbeidsskole

## Referanser
Afrikamesterskapet i friidrett 2014 – Spydkast menn

Øvelsen **Spydkast menn** ved **[[Afrikamesterskapet i friidrett 2014]]** ble avholdt på Stade de Marrakech den 14. august.
## Resultater

## Referanser
Treningsfysiologi

**Treningsfysiologi** er studiet av de akutte reaksjoner og kroniske tilpasninger av fysisk trening. I tillegg studerer mange treningsfysiologer effekten av trening på patologi, og mekanismene som gjør at trening kan redusere eller reversere sykdom. En treningsfysiologs studiefelt kan kan omfatte, men er ikke begrenset til, biokjemi, bioenergi, hjerte-funksjon, hematologi, biomekanikk, skjelettmuskelfysiologi, nevroendokrin funksjon, og sentrale og perifere nervesystemet. Treningsfysiologi jobber i spennet fra grunnforskere, til kliniske forskere, klinikere, til idrettstrenere.


## Energiforbruk
Mennesket har kapasitet til å bruke energi i mange timer med vedvarende anstrengelse. For eksempel, en person som sykler med en hastighet på 26,4 km / t (16.4 mph) gjennom 8204 km (5098 miles) over 50 påfølgende dager bruker totalt 1145 MJ (273,850 kcal; 273850 kalorier) med en gjennomsnittlig utgangseffekt på 182,5 W

Skjelettmuskler forbrenner 90 mg (0,5 mmol) glukose hvert minutt under kontinuerlig aktivitet (for eksempel under gjentatte bevegelser i kneet), genererer ≈24 W mekanisk energi, og siden muskelenergi konverterterer bare 22-26% effektivt, ≈76 W varmeenergi. Hvileskjelettmuskulatur har en basal forbrenning (hvilende energiforbruk) på 0,63 W / kg som utgjør 160 gangers forskjell mellom energiforbruket for inaktive og aktive muskler. For kort varighet av muskulær anstrengelse, kan energiforbruket bli langt større: når en voksen mann hopper opp fra en knebøy kan han mekanisk generere 314 W / kg. Slike raske bevegelser kan hos andre dyr som for eksempel sjimpansen, og noen små øgler, generere den dobbelte energimengden av dette.

Dette energiforbruk er svært stor sammenlignet med basal hvilemetabolisme hos den voksne menneskekroppen. Denne mengden varierer noe med størrelse, kjønn og alder, men er vanligvis mellom 45 W og 85 W. Totalt energiforbruk (TEE) på grunn av energi musklene har brukt er mye høyere og avhenger av det gjennomsnittlige nivået av fysisk arbeid og mosjon gjort i løpet av en dag. Mosjon, særlig hvis over svært lange perioder, dominerer energimetabolismen i kroppen. Energiforbruket ved fysisk aktivitet korrelerer sterkt med kjønn, alder, vekt, puls, og V [O.sub.2max] til en person, under fysisk aktivitet.

## Referanser
Atomix

**Atomix** er en tidligere Linux-distribusjon som ble utviklet av Atomix Development Team fra Novi Sad i Serbia. Distribusjonen var egnet for internett-tjenere, rutere og brannmurer og ble lansert primært for profesjonelle programvareutviklere og kontorbruk. Python var hovedspråket for applikasjonsutvikling. Skrivebordsmiljøet var primært KDE, men også Xfce og WindowMaker var tilgjengelig.
Årets afrikanske syklist

**Årets afrikanske syklist** er en årlig utmerkelse som har blitt utdelt siden 2012. Prisen ble stiftet av arrangørene av rittet La Tropicale Amissa Bongo i Gabon. Vinneren blir utpekt av en jury bestående av 21 medlemmer, og prisen blir gitt til en rytter som har oppnådd utmerkede resultater og skapt et positivt bilde av afrikansk sykling. Juryen ble i 2014 ledet av Bernard Hinault, og blant medlemmene var Chris Froome

## Vinnere
* 2012  Natnael Berhane
* 2013  Louis Meintjes
* 2014  Mekseb Debesay
* 2015  Daniel Teklehaimanot
* 2016  Issak Tesfom Okubamariam
* 2017  Louis Meintjes
* 2018  Joseph Areruya
* 2019  Daryl Impey
* 2020  Biniam Girmay
* 2021  Biniam Girmay
* 2022  Biniam Girmay
* 2023  Henok Mulubrhan

## Referanser
Asianux

**Asianux** er en tidligere Linux-distribusjon som var basert på Red Hat Enterprise Linux. Den er basert på det asiatiske marked og finnes i versjoner på kinesisk, koreansk, japansk og engelsk. Distribusjonen er utviklet i samarbeid mellom Red Flag Software i Kina, Miracle Linux i Japan (hvor 50,5 % er eid av Oracle Corporation), Hankom i Sør-Korea, VietSoftware i Vietnam (siden september 2007), WTEC fra Thailand (siden desember 2008) og Enterprise Technology (Pvt) Limited fra Sri Lanka (siden juli 2010). Den blir distribuert og markedsført av Red Flag Software og Miracle.

Første versjon ble lansert i 2004. Den nåværende versjon er 4.0 og ble lansert 18. juli 2011.

## Eksterne lenker
*
Cerocephalinae

* 

**Cerocephalinae** er en gruppe som hører til i familien Pteromalidae blant parasittvepsene. 
 
## Utseende
Små, spinkle, blanke, mer eller mindre brunlige snyltevepser. Hodet er forbundet med kroppen med en smal "hals", dette er mer eller mindre firkantet og nokså flatt med små fasettøyne.

## Levevis
Gruppen er parasitoider som snylter på biller.

## Utbredelse
Gruppen forekommer i alle verdensdeler.

## Systematisk inndeling
Inndelingen følger 

* ordenen vepser, (Hymenoptera)
** gruppen stilkvepser, Apocrita 
*** gruppen Proctotrupomorpha 
**** gruppen Chalcidoidea
***** familien Pteromalidae
****** underfamilien **Cerocephalinae** Gahan, 1946 – 41 arter,  5 i Europa. Arter i Europa:
******* slekten *[[Acerocephala]]* Gahan, 1946
******* slekten *[[Cerocephala]]* Westwood, 1832 - 3 arter i Europa. I Norge   :
******** *[[Cerocephala cornigera]]* Westwood, 1832
******** *[[Cerocephala rufa]]* (Walker, 1833)
******* slekten *[[Choetospilisca]]* Hedqvist, 1969
******* slekten *[[Gahanisca]]* Hedqvist, 1969
******* slekten *[[Gnathophorisca]]* Hedqvist, 1969
******* slekten *[[Laesthiola]]* Bouček, 1993
******* slekten *[[Muesebeckisia]]* Hedqvist, 1969
******* slekten *[[Neocalosoter]]* Girault & Dodd, 1915
******* slekten *[[Neosciatheras]]* Masi, 1917
******* slekten *[[Paracerocephala]]* Hedqvist, 1969
******* slekten *[[Paralaesthia]]* Cameron, 1884
******* slekten *[[Sciatherellus]]* Masi, 1917
******* slekten *[[Theocolax]]* Westwood, 1832 - 2 arter i Europa
******* slekten *[[Dominocephala]]* Krogmann, 2013 - fossil fra dominikansk rav

## Referanser


## Kilder
* Natural History Museum, Universal Chalcidoidea Database http://www.nhm.ac.uk/research-curation/research/projects/chalcidoids/pteromalidae1.html
* Fauna Europaea, utbredelsesdatabase over europeiske dyr: http://www.faunaeur.org 
* Ottesen, P.S. (1993, revidert 1999) Norske insekter og deres artsantall. NINA utredning 55: 1-40. http://www.entomologi.no/norskeinsekter/NorskeInsektfamilier/index.htm

## Eksterne lenker
*
Berry Linux

**Berry Linux** er en japansk lettvekts Linuxdistribusjon som er basert på Fedora. Den var tidligere basert på Red Hat Linux, og hentet også komponenter fra Knoppix og Chrome OS. Distribusjonen støtter språkene japansk og engelsk. 

Berry Linux er en LiveDistro som installeres fra CD-ROM, DVD eller USB-pinne. Den krever ingen endringer på harddisken, men installasjon på harddisken er også mulig. Berry Linux brukes som redningssystem ved datahavari, og er også egnet til utdanningsformål og som testversjon av Linux.

Berry Linux var opprinnelig et 32-biter operativsystem for x86 mikroprosessorer, med Intel 80386 som minstekrav. I versjon 1.26 ble den en 64-biter Linuxdistribusjon for x86-64.

Versjon 0.29 ble lansert 11. november 2003, og var basert på Fedora Core 1. Versjon 1.42 er basert på Fedora 42 og ble lansert 1. juli 2025.

## Skrivebordsmiljø

Berry Linux benytter skrivebordsmiljøet LXDE (KDE før versjon 1.20) og vindusbehandleren Maynard, og blir utviklet av Yuichiro Nakada.

## Versjonshistorikk

## Referanser


## Eksterne lenker
* 
*
NS-Ordensburgen

:*Må ikke forveksles med middelalderslottene kalt [[Ordensburgen]]*
**NS-Ordensburg** (flertall: *Ordensburgen*; tysk for «ordensborg»), også kalt *Schulungsburgen* (norsk: «opplæringsborger»), var skoler utviklet for å utdanne og opplære nazistpartiets militærelite. Det var strenge krav for adgang til skolen. Junkerkandidater måtte være mellom 25 og 30 år, høre til enten Nazipartiet, Hitlerungdommen, *[[Sturmabteilung]]* eller *[[Schutzstaffel]]*, måtte være fysisk friske, og være renrasede med ingen arvelige defekter.

Skolene i seg selv var ofte kraftige, moderne strukturer med utbredte fasiliteter. Vogelsang, for eksempel, inneholdt angivelig verdens da største gymnasium. Hver student gikk på alle fire institusjoner i rekkefølge, for spesialisering, og endte i Marienburg for trening i blant annet militærøvelser med skarpskudd. 

Navnet henspiller på de gamle tyske ridderborgene også kalt *[[Ordensburg]]*.

## Liste over institusjoner
De tre institusjonene for utdanningen av politiske ledere, og deres utdanningsfokus var:
*Ordensburg Vogelsang i Nordrhein-Westfalen
fokus: «Den nye ordnens rasefilosofi»;
*Ordensburg Sonthofen i Bayerns del av Allgäu, bygd 1934:
fokus: «administrative og militære oppgaver og diplomati»
Anlegget ble brukt av Tysklands Bundeswehr fram til slutten av 2007.
*Ordensburg Krössinsee i Pommern
fokus: «karakterbygning»

Ifølge treningsmodellene måtte rekruttene tilbringe ett år på hvert slott for å bli kjent med hvert utdanningsfokus.

En fjerde *Ordensburg* ble planlagt ved det historiske Ordensburg Marienburg i Vest-Preussen, og skulle etter planene etableres i middelalderslottet Malbork.

## Referanser
Eldorado (Victoria)

**Eldorado** (også kjent som **El Dorado**) er et tettsted i nordøstlige Victoria i Australia i nærheten av Wangaratta. i 2011 hadde stedet 231 innbyggere.

## Historikk
Eldorado ble oppkalt etter den mytiske gullbyen El Dorado i 1840 av Kaptein William Baker som hadde bygget farmen sin i nærheten. Selv om navnet viser til et område med overflod av gull ble det ikke funnet gull i området før 1850-årene. Etter gullfunnet utviklet tettstedet seg til en gullrushby med høy befolkningsvekst og stedet fikk eget postkontor 1. august 1861. I 1870 hadde den lokale skolen 450 elever og 9 lærere.
Etter at gullgravingen avtok gikk også befolkningen kraftig ned.

## Referanser


## Eksterne lenker
* Eldorado Dredge  - Parks Victoria
Fuduntu

**Fuduntu Linux** er en tidligere Linux-distribusjon. Den var konstruert som en mellomting mellom Fedora og Ubuntu, herav navnet.  Fuduntu Linux var optimalisert for nettbrett og andre portable datamaskiner, men var likevel et generelt operativsystem.

Første versjon ble lansert 7. november 2010. Siste versjon var 2013.2 som ble lansert 8. april 2013.

## Referanser

## Eksterne lenker
*
Villa Jovis

***Villa Jovis*** («Jupiters villa»; også *Villa Iovis*, noen ganger feilstavet som *Villa Ionis*) er et romersk palass på Capri, i det sørlige  Italia, bygget av keiser Tiberius og fullført år 27 e.Kr. Tiberius regjerte hovedsakelig herfra til sin død i år 37 e.Kr.

Villa Jovis er den største av de tolv tiberiske villaer på Capri som ble omtalt av historikeren Tacitus. Hele komplekset spenner over flere terrasser med en høydeforskjell på omtrent 40 meter og dekker om lag 7 000;m² (syv mål). Mens de gjenværende åtte vegger og trapper gir et hint om bygningens storhet. Som nye rekonstruksjoner viser, er villaen et bemerkelsesverdig vitnesbyrd om det første århundres romerske arkitektur.

## Beliggenhet og beskrivelse av palasset

Villa Jovis ligger helt i nordøst på øya, over Monte Tiberio; høyde på 334 meter, noe er den nest høyeste topp på Capri, etter Monte Solaro (589 meter) i Anacapri.

Den nordre bygningen inneholdt boliger, mens den sørlige var for administrativt bruk. Den østlige fløyen var ment for å motta gjester, mens det vestlige hadde en åpen hall, en  (*ambulatio*) som hadde et scenisk utsyn mot Anacapri.

Da det var vanskelig å skaffe vann i byggeperioden, konstruerte de romerske ingeniørene et intrikat system for å samle regnvann fra takene og en stor cisterne som forsynte palasset med friskt vann..

Sør for hovedbygningen finnes rester etter et vakttårn. (*specula*) for rask teegrsfisk utveksling av budskap med fastlandet, ved hjelp av røksignaler.

Adkomst til komplekset var bare mulig til fots, en bratt spasertur på omtrent to kilometer fra Capri by.

## Tiberius og hans liv på Capri

Tilsynelatende var Tiberius' hovedmotiv med å flytte fra Roma til Capri at han mislikte det politiske spillet i Roma, og frykt for attentat. Villaen ligger på et meget bortgjemt sted på øya og Tiberius' kvarterer i de nordre og østlige deler av palasset var spesielt vanskelige å nå, og de var tungt bevoktet.

Villa Jovis er også, i det minste etter hva Suetonius har hevdet, stedet hvor Tiberius kunne nyte sine nedverdige lyster. Moderne historikere betrakter disse historiene som overdrevne, men Suetonius' redegjørelser indikerer i det minste hvordan Tiberius ble oppfattet av folket i Roma.

## Referanser


## Litteratur
* Barnes, J.M. (2008): *Villa Iovis — A Sonnet Cycle.* Tennyson Press, Reading MA..
* Krause, Clemens (2003): *Villa Jovis — Die Residenz des Tiberius auf Capri*. *Zaberns Bildbände zur Archäologie* (Mainz am Rhein)

## Eksterne lenker
* Capri Online: Villa Jovis - Mount Tiberio 
* Fotografier fra Capri
Hanthana Linux

**Hanthana Linux** er en linuxdistribusjon fra Sri Lanka som er basert på Fedora. Distribusjonen blir utviklet av Hanthana Community. Distribusjonen har som formål å dekke behovet for brukere på Sri Lanka som ikke har regelmessig tilgang til internett med mange ønskede applikasjoner innebygd.

Første versjon ble lansert 19. september 2009. Siste versjon er 21 som ble lansert i april 2015.

## Referanser
Jeanne Demessieux

**Jeanne Demessieux** (født 13. februar 1921 i Montpellier, død 11. november 1968 i Paris) var en fransk komponist og organist. 

Hun var elev av Marcel Dupré, og var organist i  Sainte Madeleine i  Paris. Det best kjente av hennes orgelkomposisjoner er *Te Deum*.

## Verker
### Orgelverker
* **Nativité**, op. 4 (1943/44)
* **Six Études**, op. 5 (1944)
** *Pointes*
** *Tierces*
** *Sixtes*
** *Accords alternés*
** *Notes répétées*
** *Octaves*
* **Sept meditations sur le Saint-Esprit**, op. 6 (1945-1947)
** *Veni Sancte Spiritus*
** *Les Eaux*
** *Pentecôte*
** *Dogme*
** *Consolateur*
** *Paix*
** *Lumière*
* **Triptyque**, op. 7 (1947) 
** *Prélude*
** *Adagio*
** *Fugue*
* **Douze Choral-Préludes**, op. 8 (1947)
** *[[Rorate Caeli]]*
** *Dagen ar kommen*
** *Attende Domine*
** *Stabat Mater*
** *Vexilla Regis*
** *Hosanna Filio David*
** *O Filii*
** *Veni Creator Spiritus*
** *Ubi Caritas*
** *In Manus Tuas*
** *Tu Es Petrus*
** *Domine Jesu*
* **Andante (Chant donné)** (1953)
* **Te Deum**, op. 11 (1957/58) 
* **Répons pour le temps de Pâques: Victimae paschali laudes** (1962/63)
* **Répons pour les temps liturgiques** (1962-66)
** *Répons pour le Temps du Tres-Saint-Rosaire: Ave Maria*
** *Répons pour le Temps d’Advent: Consolamini*
** *Répons pour le Temps du Saint-Sacrement: Lauda Sion* (forste version, 1963)
** *Répons pour le Temps du Saint-Sacrement: Lauda Sion* (anden version, 1966)
* **Prélude et fugue en ut**, op. 13 (1964)

### Verker for orgel og orkester
* **Poème**, op. 9 (1949)

## Referanser


## Eksterne lenker
* 
*